Op pad met God – 2015 – NGK Somerstrand
Written by on 21/01/2015 . Posted in Nuusflitse, Op pad met God.
Wil jy saam met God op reis gaan? Wil jy ervaar dat God met jou praat? Dat Hy jou gebede verhoor? Of wil jy sommer maar net opgewonde wees oor elke nuwe dag?
Dan nooi ons jou om saam te kom na Op Pad met God, waar ons saam met mede-gelowiges soekend is na 'n beter verstaan van God, wil leer luister hoe God praat en hoe ons Hom kan hoor, en waar ons ook Sy bemoeienis met ons wil ervaar. Dit is 'n pad waar ons God se hand in mekaar se lewens begin raaksien; juis dít vind ons baie inspirerend en 'n groot onderskraging. Op die geloofspad saam met God leer Hy leer jou om 'n geestelike voertuig op Sy pad met ander te wees.
Ons midweek-afspraak met God en met mekaar, is om 18:30 vir 'n uur in die kerk. Ons leer saam om met 'n verwagting saam met Jesus te stap. God se bewuste teenwoordigheid kry elke week 'n nuwe inhoud, en Hy wil jou seën met 'n ontmoeting-met-Hom, of 'n aanraking-deur-Hom.
Jy kan dalk self ook met 'n nuwe groep begin of as jy 'n groep het, met nuwe input na hulle gaan. Òf, andersins, kom kuier net 'n bietjie by ons vir 'n keer of wat. Ook as jy miskien 'n behoefte aan 'n ander geestelike tuiste het, of 'n afplatting in jou geestelike lewe beleef.